Infúzna liečba môže ovplyvniť predčasnú menstruáciu
Pekny den. Ambulantnou cestou beriem infuznu liecbu na bolest chrbtice. Nacl, 1 Ketonal, 2 Novalgin, 1 Guajacuran. Na doma Nofebran 2X1.Mam 38 rokov, menstruaciu pravidelnu, no teraz sa mi dostavila o 11 dni skor. Moze to suvisiet s tymi infuziami. Na gynek. prehliadke mam vzdy vsetko v poriadku.
Dobrý deň.
Ďakujeme za Vašu otázku.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Nepravidelná menštruácia môže súvisieť s nadmerným stresom, prebiehajúcim ochorením, užívaním liekov, prísnou diétou, kolísaním telesnej hmotnosti, a inými faktormi.
V prípade krvácania dlhšieho ako 7 dní, či veľmi silného menštruačného krvácania, alebo ak sa nepravidelné krvácanie bude opakovať, odporúčam vyšetrenie u gynekológa.
Prajem pekný zvyšok dňa.
S pozdravom,
PharmDr. Anna Pacalajová